paragraph_text: Chris Casamassa (Bethlehem, Pennsylvania, SAD, 17. siječnja 1965.) američki je majstor borilačkih vještina, glumac i kaskader. Iako rođeni Amerikanac, Casamassa je talijansko-azerskog podrijetla. Najpoznatiji je po ulozi Scorpiona u filmu Mortal Kombat, baziranom na istoimenoj videoigri. U filmskom nastavku, Mortal Kombat: Istrebljenje nije mogao glumiti, jer je u isto vrijeme radio kao kaskader-dvojnik Georgeu Clooneyju u filmu Batman & Robin. Međutim, Casamassa je ponovo tumačio lik Scorpiona u seriji Mortal Kombat: Conquest. Glumačev otac, Louis D. Casamassa je guru borilačkih vještina te osnivač Red Dragon Karate škole. Otac i sin zajedno su se pojavili u filmu "Swords of Heaven" iz 1985.